
Nr. U32005 – 002441 / 06.09.2005
Nr. U22005 – 004470 / 06.09.2005
REFERAT
privind aprobarea Planului Urbanistic Zonal „Modificare P.U.Z. Calea Aradului – Zona SERE II”, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara; 


Având în vedere solicitările nr. U32005 – 002441/31.05.2005 şi U22005 – 004470 / 31.08.2005 ale S.C. TIMCON S.A. pentru aprobarea Planului Urbanistic Zonal „Modificare P.U.Z. Calea Aradului – Zona SERE II”, Timişoara;

Având în vedere prevederile Planului Urbanistic Zonal “Calea Aradului – Zona SERE II”, Timişoara, aprobat prin H.C.L. nr. 42/24.02.2004;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Modificare P.U.Z. Calea Aradului – Zona SERE II”, Timişoara

Documentaţia este iniţiată de proprietarul terenului S.C. TIMCON S.A. şi este elaborată de S.C. Atelierele Arhitech S.R.L., proiect nr. 25/REAL/05.
Terenul studiat în cadrul P.U.Z. se află situat în zona de nord a municipiului Timişoara, pe Calea Aradului nr. 60 (DN 69 Arad). Conform Planului Urbanistic Zonal “Calea Aradului – Zona SERE II”, terenul studiat este terenul delimitat conform planşelor: nr. P 1260/03-A-01, Plan de situaţie – Situaţia existentă; nr. P 1260/03-A-02.1, Plan de situaţie - Reglementări urbanistice, Unităţi teritoriale de referinţă; nr. P 1260/03-A-02 Plan de situaţie - Reglementări urbanistice, Zonificare, având destinaţia de comerţ, alimentaţie publică, servicii.

Scopul prezentei documentaţii „Modificare P.U.Z. Calea Aradului – Zona SERE II” Timişoara, este de a modifica şi detalia prevederile Planului Urbanistic Zonal „Calea Aradului – Zona SERE II” Timişoara cu privire la teritoriul delimitat ca zona funcţională CAS 2, conform planşei Reglementări urbanistice. Zonificare, nr. P 1206/03-A-02, din respectiva documentaţie, prin care este instituită însă o restricţie de construire pentru acest teren.
Terenul studiat în cadrul P.U.Z. are suprafaţa totală de 119.715 mp, şi include parcelele cu nr. topo. 23491/1/1/1/1/1, înscrisă în C.F. nr. 139916 Timişoara – 98.701 mp., nr. topo 23491/1/1/1/2/1, înscrisă în C.F. nr. 139916 Timişoara – 753 mp., nr. topo 23491/1/2, înscrisă în C.F. nr. 95353 Timişoara – 9.924 mp., nr. topo 23491/1/4, , înscris în C.F. nr. 139916 Timişoara – 10.337 mp., proprietatea S.C. TIMCON S.A.
Se menţine funcţiune stabilită prin documentaţia aprobată anterior: comerţ, servicii, propunându-se modificări la nivelul conformării clădirilor propuse a se amplasa pe teren, detalierii funcţiunii: spaţii comerciale de tip hipermagazin; a amenajărilor incintei, a studierii acceselor şi drumurilor necesare pentru a susţine funcţiunea.
Accesul în incintă este prevăzut a se realiza din Calea Aradului (acces de dreapta), din strada Marginii – două accese, din strada propusă adiacentă incintei Selgros şi din strada nouă amplasată pe limita nord – estică a terenului studiat.

Sunt prevăzute următoarele lucrării rutiere:

- strada Marginii se va extinde la prospectul de 12,00 m, cu două benzi carosabile.

- strada nouă va avea prospectul de 7,00 m. în această etapă, fiind situată exclusiv pe terenul beneficiarului.


Locurile de parcare pentru funcţiunile propuse, sunt asigurate în incinta, conform Regulamentului Local de Urbanism, 
Extinderile drumurilor propuse din zona studiată în suprafaţă de 4600 mp., respectiv 753 mp. vor trece în domeniul public al municipiului Timişoara, în conformitate cu declaraţia notarială autentificate sub nr. 2032/18.05.2005. Autorizarea oricăror lucrări de construire în conformitate cu prezentul P.U.D., se va face după ce drumurile prevăzute vor fi domeniu public. Sunt prevăzute şi extinderile de reţele edilitare în zonă, pentru a deservi obiectivele propuse.


Indicii propuşi prin prezenta documentaţie sunt:


POT maxim = 80 %


CUT maxim = 0,85

Regim maxim de înălţime P+4E

Se vor respecta condiţiile impuse de prin avizele eliberate de deţinătorii de reţele şi utilităţi publice, precum şi zonele de protecţie impuse de aceştia.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Terenul studiat se va introduce în intravilanul municipiului Timişoara, iar Planul Urbanistic Zonal „Modificare P.U.Z. Calea Aradului – Zona SERE II”, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

